ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαρτίου 1996 για την τροποποίηση της απόφασης 95/514/ΕΚ του Συμβουλίου για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες και την ισοτιμία των σπόρων που παράγονται σε τρίτες χώρες (96/217/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 16 παράγραφος 1 στοιχείο β),

την οδηγία 69/208/ΕΟΚ του Συμβουλίου, της 30ής Ιουνίου 1969, περί εμπορίας σπόρων προς σπορά των ελαιούχων και κλωστικών φυτών (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 15 παράγραφος 1 στοιχείο β),

την απόφαση 95/514/ΕΚ του Συμβουλίου, της 29ης Νοεμβρίου 1995, για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες και την ισοδυναμία των σπόρων που παράγονται σε τρίτες χώρες (3),

Εκτιμώντας:

ότι το Συμβούλιο, με την απόφαση 95/514/ΕΚ, ορίζει ότι οι καλλιεργητικοί έλεγχοι των σποροπαραγωγικών καλλιεργειών ορισμένων ειδών που πραγματοποιήθηκαν σε ορισμένες χώρες πληρούν τους όρους που καθορίζονται στις οδηγίες 66/401/ΕΟΚ και 69/208/ΕΟΚ 7

ότι, με την απόφαση 95/514/ΕΚ, το Συμβούλιο ορίζει ότι σπόροι ορισμένων ειδών που παράγονται σε ορισμένες τρίτες χώρες είναι ισοδύναμοι με τους σπόρους των αντιστοίχων κατηγοριών που παράγονται στην Κοινότητα 7

ότι, για ορισμένα είδη, οι διαπιστώσεις αυτές αφορούν τη Σλοβενία και τη Νότια Αφρική 7

ότι η εξέταση των κανόνων που εφαρμόζονται στη Σλοβενία και του τρόπου με τον οποίο εφαρμόζονται έδειξε ότι, σε σχέση με τα είδη που αναφέρονται στην οδηγία 66/401/ΕΟΚ και την οδηγία 69/208/ΕΟΚ, οι προβλεπόμενοι καλλιεργητικοί έλεγχοι πληρούν τους όρους που καθορίζονται στο παράρτημα Ι των ανωτέρω οδηγιών και ότι οι όροι διέπουν τους σπόρους που συλλέγονται και ελέγχονται στη χώρα αυτή παρέχουν τις ίδιες εγγυήσεις, όσον αφορά τα χαρακτηριστικά, την ταυτότητα, την εξέταση, τη σήμανση και τον έλεγχο των σπόρων όπως οι όροι που εφαρμόζονται σε σπόρους που συγκομίζονται και ελέγχονται εντός της Κοινότητας 7

ότι η Νότια Αφρική έγινε πρόσφατα δεκτή στα συστήματα του ΟΟΣΑ για την πιστοποίηση ποικιλιών σπόρων αραβοσίτου και σόργου που προορίζονται για το διεθνές εμπόριο 7

ότι, ως εκ τούτου, οι ειδικοί όροι που αφορούν την Νότια Αφρική πρέπει να απαλειφθούν 7

ότι η ισχύουσα ισοδυναμία για τη Σλοβενία πρέπει, ως εκ τούτου, να επεκταθεί αναλόγως 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 95/514/ΕΚ τροποποιείται ως εξής:

1. Στην εγγραφή που αφορά τη Σλοβενία στο μέρος Ι του παραρτήματος της απόφασης, η αναφορά στην οδηγία «66/401/ΕΟΚ» παρεμβάλλεται προ της αναφοράς στην οδηγία «66/402/ΕΟΚ» και η αναφορά στην οδηγία «69/208/ΕΟΚ» παρεμβάλλεται μετά την αναφορά στην οδηγία «66/402/ΕΟΚ».

2. Στο μέρος ΙΙ του παραρτήματος της απόφασης, οι παράγραφοι Α4 και Β9 καταργούνται.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 8 Μαρτίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. 125 της 11. 7. 1966, σ. 2298/66.

(2) ΕΕ αριθ. L 169 της 10. 7. 1969, σ. 3.

(3) ΕΕ αριθ. L 296 της 9. 12. 1995, σ. 34.